कुछ भोजपुरी संगठन के लोग अश्लीलता के बिरोध में पांच आदमी के समूह बना के चलल लो पटना शहर के कैसेट दुकानन से सीडी निकाल के जलावे ।
एगो गरीब के दुकान पर पहुचल लो अश्लील गायकन के कैसेट निकाले के कहल लो सब अश्लील गायकन के कैसेट निकाल के बाहर कर ना त तोरा पर केस ठोक देहब जा
....पीछे से एक जाना कहत बारन जल्दी निकाल नाही त तोरा दुकाने में आग लगा देम उ गरीब बेचारा डेरा गइल पूरा अश्लील कैसेट निकाल के बाहरी ढेह मार दिहल ।
अब कैसेट के बड़ ढेह लाग गइल रहे पीछे से जिन दुकान में आग लगावे खातिर चिल्लात रहले उ केमरा निकाल के फोटो खिचे वाला रहले तले उनकर ध्यान एगो कैसेट पर गइल जवन फोटो में उ कैसेट साफ आवे वाला रहे ............
उ कैसेट उनका मामा के सार के लइका बेहाया दीवाना के रहे ,
कैमरा नीचे कर के उ आपन हिताइ के अश्लील गायक के कैसेट के अंदर छिपावे लागले.....
तले दोसर अश्लीलता बिरोधी उनकर बिरोध कर दिहल काहे रउरा आपन हिताइ के ब्यास के कैसेट छिपावत बानी हमनी अश्लीलता के बिरोध करे चलल बानी हिताइ के मुँह ना देखे के चाही केहू होखे अश्लील गावत बा ओकर बिरोध होखे के चाही ।
एही बात पर पर दुनो जाने में जोर - जोर से चिल्ला ,चिल्ला के बहस होखे लागल
दुकान वाला मुँह उदास कइले आपन नुकसान सोच के टुकुर - टुकुर ताकत रहे .....
तले एगो अश्लील गायक आपन सीडी कैसेट दुकान वाला लगे ले के आइल फ्री में एक बैग कैसेट काउंटर पर रख दिहल आपन प्रचार खातिर दुकान वाला लेवे में घबरात रहे ......
ओह अश्लील गायक (पिंटू परदेसिया ) के दुकान पर देख एगो अश्लीलता बिरोधी टीम के सदस्य मुँह लुकावत रहले तले पिंटू परदेशिया के नजऱ पर गइल ।
पिंटू परदेशिया - प्रणाम फुफा जी कहत आगे बढ़ल हम रउरा घरे जाए वाला ही रहनि ह चली एही जगी भेटा गइनी हाई ली हमार कैसेट आइल बा .....
हॉट संग चो.... में होता गुदगुदी तनी आपन मनोज जी के दे देम उहो के लोग के मोबाइल में भरेम त हम नया बानी परचार होइ ।
मनोज जी के बाबू जी उनका के ध के अकेले में ले गइले अउर कहले अभी हम दोसर काम में बानी चुप - चाप इहा से निकल जा बाबु बिहान घरे आ के दे जाइह ।
आ फेर अश्लीलता बिरोधी भीड़ में चल आइले एक जाने पूछ दिहले रउरा सार के लइका हवेन का इहो त अश्लीलीले गावे लन जी ..........
ह ओहि से त अकेले में ले जा के समझा देनी ह की अश्लील गावल छोड़ द आपन भाषा में बहुत अश्लीलता बढ़ल जात बा ......
अब का ओह लोग में हित - दोस्त के छोरे के ले अपने में मतभेद हो गइल बहस जारी रहे
.........
एक जाने साच्चों के निष्पक्ष अश्लीलता बिरोधी रहले उ कैसेट के ढेह में आग लगा देले कैसेट लहके लागल सब कोई लहकत कैसेट के साथे फोटो खिचवावत रहे .....
अउर उ दुकान वाला से कहत रहले छमा करिह तू गरीब बाऱ जेतना पइसा के तोहार कैसेट होइ जोड़ के बता दिह बिहान तोहर पइसा हम देम हम खुद एलो के अशलियत जान शर्मिंदा बानी हो सके त अश्लील कैसेट रखल छोर दिह आपन भाषा में देखत बाऱ केतना अश्लीलता फाइलाल जात बा .....
हम तोहरा कैसेट में आग ना लगावनी ह हम भोजपुरिया मठाधीस लो के बिचार में आग लगावनी ह ।
दूसरे दिन अख़बार में फोटो के साथ खबर छपल अश्लीलता के बिरोध में फलाना संगठन के सदस्य द्वारा जलावल गइल अश्लील सीडी कैसेट ।
महीना दू महीना बीतल दुकानदार उनका समझावला पर आपन भाषा के बारे में सोच के फल के दुकान कर लिहल ।
आ पिंटू परदेशिया के एगो आउर धमाकेदार अश्लील कैसेट आ गइल रहे
कैसेट पर लिखल रहे ...
चो ..... में होता गुदगुदी के अपार सफलता के बाद बाजार में धूम मचा रहल बा ........
तानी अउरी ......
आ एगो कोना में लिखल रहे , मार्गदर्शक (फूफा ) श्री ......... ।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva unk bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva